Source: http://docplayer.fi/3608640-Rytmihairiopotilas-ja-erityistilanteet-asepalvelus-autoilu-lentaminen.html
Timestamp: 2018-06-25 14:37:06+00:00
Document Index: 23329027

Matched Legal Cases: ['kko ', 'KKO ', 'kko ', 'KKO ', 'KKO ', 'KKO ', 'KKO ', 'kko ', 'kko ', 'kko ']

Rytmihäiriöpotilas ja erityistilanteet: asepalvelus, autoilu, lentäminen - PDF
Download "Rytmihäiriöpotilas ja erityistilanteet: asepalvelus, autoilu, lentäminen"
1 LUKU 11 Rytmihäiriöpotilas ja erityistilanteet: asepalvelus, autoilu, lentäminen Riho Luite ASEPALVELUS Juha Hartikainen Tiivistelmä Rytmihäiriöpotilas voidaan katsoa terveydentilaltaan sellaiseksi, että hän soveltuu asepalvelukseen tai toimimaan auton tai lentokoneen ohjaajana jos hän kykenee suoriutumaan niihin kuuluvista tehtävistä siten, että hän ei vaaranna omaa eikä muiden turvallisuutta. Arvio lääketieteellisestä kelpoisuudesta perustuu lakeihin ja asetuksiin sekä kansallisiin että kansainvälisiin ohjeisiin ja suosituksiin. Kelpoisuus arvioidaan alkutarkastuksessa sekä määräaikaistarkastusten yhteydessä. Johdanto Palveluskelpoisuuden arvioinnissa selvitetään kykeneekö asevelvollinen suoriutumaan asepalveluksesta turvallisesti. Tärkeä kysymys on pahentaako asepalveluksen aikainen fyysinen ja psyykkinen rasitus asevelvollisen sairautta tai saattaisiko se hänet vaaraan taikka aiheuttaisiko se muille vaaraa. Palveluskelpoisuuden arviointia varten on käytettävissä Terveystarkastusohje (1) ja Sotilaslääketieteen Keskuksen julkaisemat menettelyohjeet (2). Asevelvolliset käyvät ennen palveluksen alkamista terveystarkastuksessa, jossa otetaan kantaa palveluskelpoisuusluokkaan (Taulukko 1). Palveluskelpoisuus arvioidaan kokonaisvaltaisesti, eikä arvioinnissa saa keskittyä pelkästään yhteen diagnoosiin. Vuosina varusmiesten kuolleisuus sairauksiin oli 0,02/1000 varusmiesvuotta kohti. Vastaava luku vuonna 1997 oli 0,18/1000 henkilövuotta (3). Varusmiesikäluokassa sydän- ja verisuonisairauksien esiintyvyys on vähäistä. Näihin sairauksiin liittyy kuitenkin huomattava hengenvaarallisten komplikaatioiden riski ja siksi sairauksien tarkka arviointi on oleellisen tärkeää. Kutsuntatarkastuksien yhteydessä todettuja palvelusta estäviä rytmihäiriöitä oli vuonna ,3/1000 tutkittua kohti (4). Rytmihäiriöiden merkityksen arvioinnissa on ratkaisevan tärkeää selvittää rytmihäiriöille altistavat sydänsairaudet, rytmihäiriön vaikutus suorituskykyyn, provosoituvuus rasituksessa sekä käytettävä lääkehoito. Tärkeitä arvioitavia seikkoja ovat myös kohtauksien määrä, ennakoitavuus ja oirekuva. Säännöllinen estolääkitys pudottaa asevelvollisuuden palvelukelpoisuusluokkaan B ja esim. tahdistinhoito vapauttaa asevelvollisen rauhanajan palveluksesta. 74 Sydänääni 2014 n 25:2A Teemanumero
2 Rytmihäiriöt ja palveluskelpoisuus 1. Lisälyönnit Eteis- ja kammiolisälyönnit ovat yleisiä ja yleensä hyvänlaatuisia. Oireita aiheuttavat kammiolisälyönnit vaativat lisäselvityksiä. Yksittäisenä esiintyvä runsas kammiolisälyöntisyys ei vaikuta asepalvelukseen, mikäli kyseessä on yhdestä fokuksesta tuleva ja rasituksessa häviävä kammiolisälyöntisyys ja sydän todetaan terveeksi. EKG:ssä ei saa olla kuormitukseen viittaavia muutoksia eikä merkittäviä johtumishäiriöitä (esimerkiksi pitkä QT-aika), eli viitteitä sydänsairaudesta. Jos oireiden hoitoon on käytössä lääkitys, yleensä beetasalpaaja, luokitus voi pudota B:hen. Perusteena on jatkuvaan lääkehoitoon liittyvät riskit kenttäolosuhteissa. 2. Pitkä QT-oireyhtymä Pitkä QT-oireyhtymä, alaryhmästä riippumatta johtaa asepalveluksesta vapautukseen. 3. Sinussolmukkeen ja eteis-kammiojohtumisen häiriöt Sairas sinus oireyhtymä johtaa vapautukseen asevelvollisuudesta vaikka se olisi oireetonkin. Ensimmäisen asteen eteis-kammiosolmukkeen katkos ei vaikuta luokitukseen. On kuitenkin otettava huomioon PQ-ajan kesto ja rasitusoireet. Huomattavasti pidentynyt PQ-aika (>300 ms) voi aiheuttaa tahdistinoireyhtymän tapaisia oireita ja huonontaa rasituksen sietokykyä. Mikäli PQ-aika lyhenee rasituksessa, ei vaadita lisäselvityksiä eikä aseteta rajoituksia palveluskelpoisuuteen. TAULUKKO 1. Rytmihäiriöiden vaikutus palveluskelpoisuusluokkaan. A B E C Sairas sinus oireyhtymä Kaikki Ensimmäisen asteen eteis-kammiokatkos Fysiologinen Lievään sydänvikaan liittyvä, toimintakyky enintään tyydyttävä Tarvittaessa tutkimuksia varten, esim. päädiagnoosin selvittämiseksi Toisen asteen eteiskammiokatkos Fysiologinen Lievään sydänvikaan liittyvä, toimintakyky enintään tyydyttävä Tarvittaessa tutkimuksia varten, esim. päädiagnoosin selvittämiseksi Täydellinen eteiskammiokatkos Kaikki Kammioiden varhaisaktivaatio (mm WPW-oireyhtymä) Oireettomat tai takykardiakohtauksia hyvin harvoin Takykardiakohtauksia useammin kuin kerran 3 kk:ssa Tarvittaessa tutkimuksia varten Usein toistuvia takykardiakohtauksia, eteisvärinäkohtauksia Supraventrikulaarinen tiheälyöntisyys Kohtauksia harvemmin kuin kerran 3 kk:ssa, ei sydänvikaa Usein toistuvia takykardiakohtauksia, estolääkitys, ei sydänvikaa Tarvittaessa tutkimuksia varten Vaikeahoitoiset, herkästi ilmaantuvat tai sydänvikaan liittyvät kohtaukset Eteisvärinä tai eteislepatus Kammiotakykardia Ennenaikainen kammiodepolarisaatio Kerran esiintynyt, ei sydänvikaa Unifokaalinen, rasituksessa vähenevä, ei sydänvikaa Harvoin toistuvia kohtauksia, ei sydänvikaa Elektrofysiologisen tutkimuksen perusteella Erikoislääkärin arvion mukaan Tarvittaessa tutkimuksia varten Tarvittaessa tutkimuksia varten Tarvittaessa tutkimuksia varten Pysyvä, usein toistuva tai sydänvikaan liittyvä Muut Sydänvikaan liittyvät, mm. pitkä QT-aika Terveystarkastusohje (TTO 2012). Palvelukelpoisuusluokat: A soveltuu asepalvelukseen (eräisiin tehtäviin tarkentavat lisävaatimukset); B- soveltuu rajoituksin asepalvelukseen; E- toistaiseksi ei asepalvelukseen (ohimenevä este tai sairaus); C vapautettu rauhanaikaisesta palveluksesta. Sydänääni 2014 n 25:2A Teemanumero 75
3 Wenckebach-tyyppinen toisen asteen AV-katkos on runsaasti liikkuvilla nuorilla varsin yleinen ja hyvänlaatuinen vagotoniaan liittyvä ilmiö, joka ei ennusta täydellisen eteis-kammiokatkoksen riskiä. Mikäli siihen liittyy pitkä PQ-aika, on syytä epäillä eteis-kammiosolmukkeen sairautta ja harkita tarkempia tutkimuksia. Mobitz-tyyppinen toisen asteen eteis-kammiokatkos viittaa His-Purkinjen järjestelmän vikaan ja voi ennakoida täydellisen eteis-kammiokatkoksen kehittymistä. Täydellistä eteis-kammiokatkosta sairastavat on vapautettu asepalveluksesta vaikka siihen ei liittyisi oireita. 4. Supraventrikulaariset takykardiat Kohtauksittaista supraventrikulaarista takykardiaa sairastavat potilaat tulee ohjata jo ennen kutsuntoja tarkempiin selvityksiin. Elektrofysiologisen tutkimuksen tarkoituksena on selvittää ja hoitaa mahdolliset takykardiaa käynnistävät ja ylläpitävät rakenteet. Mikäli päästään parantavaan tulokseen, diagnoosi ei vaikuta palvelusluokkaan. Jos EKG:ssä nähtävään pre-eksitaatioon (varhaisaktivaatioon) ei liity takykardiaa (WPW-syndrooman kriteerit eivät täyty) tai takykardiaoireita on hyvin harvoin, palveluskelpoisuus on A-luokka. Mikäli kohtaukset uusivat usein tai tarvitaan estolääkitystä, palvelusluokka on B. Jos tutkimuksissa löydetään sydänvika tai kohtaukset ovat vaikeahoitoiset, asevelvollinen on vapautettu asepalveluksesta (C-luokka). Tähän ryhmään kuuluvat myös WPW-oireyhtymää sairastavat, joilla on eteisvärinäkohtauksia. 5. Eteisvärinä Yksi eteisvärinäkohtaus tervesydämisellä asevelvollisella ei vaikuta luokitukseen. Mikäli kohtauksia on usein tai kyseessä on krooninen eteisvärinä, on palveluskelpoisuusluokkana C. Palvelusluokka on C myös sydänvikaan liittyvässä eteisvärinässä. Perusteena on eteisvärinän, erityisesti kohtauksen alussa, nopea (ja usein oireita aiheuttava) kammiovaste. Luokitukseen vaikuttaa myös lääkehoidon tarve. 6. Kammiotakykardia Kammiotakykardia, etiologiasta riippumatta edellyttää erikoissairaanhoidon lisäselvityksiä. Yleensä taustalla on perinnöllinen tai rakenteellinen sydänvika. Vaikkakin lopulliseksi diagnoosiksi jäisi idiopaattinen kammiotakykardia, asevelvollinen luokitetaan B- tai C- luokkaan, koska tarvitaan estolääkitystä. Mikäli päädytään kammiotakykardian RF-ablaatiohoitoon (yleensä ulosvirtauskanavien alueella) ja hoidon tulos on hyvä, kohtaukset voivat uusiutua fyysisen rasituksen aikana. Vaikka kohtauksien aiheuttama kuolemanriski on pieni, voivat ne aiheuttaa tajunnanhäiriöitä. Yhteenveto Varusmiesikäluokassa merkittävien ja oireita aiheuttavien rytmihäiriöiden esiintyvyys on vähäistä. Oireita aiheuttava ja äkillisesti alkava rytmihäiriö on kuitenkin kenttäolosuhteissa vaara sekä varusmiehelle itselleen että muille. Rytmihäiriön ennakoimattomuus, lääketai laitehoito pudottavat palveluskelpoisuuden B- tai C-luokkaan. Tavoitteena on varusmiehen ja muiden turvallinen asepalvelus. Asevelvollisia koskevat ohjeet koskevat myös reservissä olevia. Reserviläinen on velvoitettu ilmoittamaan Puolustusvoimien aluetoimistoon terveydentilassa tapahtuneista muutoksista aina, kun niillä on merkitystä palveluskelpoisuuteen. Kirjallisuus 1. Terveystarkastusohje (TTO) 2012, Pääesikunta/ Logistiikkaosasto 2. Terveystarkastusohjeen 2012 menettelytapaohjeisto, , Sotilaslääketieteen Keskus 3. Sahi T. Varusmiesten Terveys Koskenvuo K. Varusmiesten terveydenhuolto. Kirjassa: Koskenvuo K (toim.). Sotilasterveydenhuolto, 3. painos, Suomen Puolustusvoimat, Hämeenlinna, AUTOILU Johdanto Liikenteessä tapahtuvaa äkillistä toimintakyvyn menetystä on vaikea ennustaa. Äkillisen sairauskohtauksen riskin arvioinnissa on lähes kaikissa ajoterveyttä käsittelevissä ohjeissa käytetty Canadian Cardiovascular Societyn (CCS) konsensuskokouksen laskukaavaa (Kuva 1) (1). Siinä lasketaan sydänsairautta sairastavien kuljettajien lukumäärä, joiden kohdalla sattuu vuodessa yksi liikenteen toisen osapuolen vakavaan henkilövahinkoon johtava liikenneonnettomuus (2). Yhteiskunnan turvallisuusvaatimukset ja kuljettajan oikeudet huomioiden hyväksyttävissä olevaksi riskiksi (risk of harm) katsotaan 1 onnettomuus kuljettaja kohti (0,005 %). 76 Sydänääni 2014 n 25:2A Teemanumero
4 RH= 1 (TD x V x SCI xac) Kuva 1. Risk of Harm:n laskeminen. RH (risk of harm) sydänsairautta sairastavien kuljettajien lukumäärä, joiden kohdalla sattuu vuodessa liikenteessä yksi toisen osapuolen vakavaan henkilövahinkoon johtava liikenneonnettomuus TD (time period) ajoneuvon kuljettamiseen käytetty aika vuodessa (yksityisautoilijalla 4 % ja ammattikuljettajalla 25 % ajasta) V (type of vehicle) ajoneuvotyyppi (henkilöauto 0.28 ja raskas ajoneuvo 1.0) SCI (sudden cardiac incapacitation) äkillisen tajunnan tai toimintakyvyn menetyksen riski vuodessa (esimerkiksi 31% saa tajunnantason häiriön ICD-iskun yhteydessä: SCI =0.31) Ac (accident) millä todennäköisyydellä kuljettajan äkillinen toimintakyvyn menetys aiheuttaa liikenteen toiselle osapuolelle merkittävän vamman tai kuoleman (0.02) Liikennekuolemien lukumäärä on tasaisesti laskenut viimeisen 20 vuoden aikana. Näistä ainoastaan 1 3,4 % johtuu kuljettajan sairauskohtauksesta (3). Sydänperäinen syy on todettu noin 8 %:lla tapauksista (4). Sydänperäisistä kohtauksista rytmihäiriöt voivat aiheuttaa äkillisen toimintakyvyn menetyksen tai tajuttomuuskohtauksen. Henkilön aikaisempi tajuttomuuskohtaus ennakoi uutta kohtausta ja heistä 3 10 % saa uuden kohtauksen autolla ajaessaan. Kaikista ajokelpoisuuteen vaikuttavista rytmihäiriöistä tai rytmihäiriöille altistavista sairaustiloista ei ole käytössä erillisiä sosiaali- ja terveysministeriön (STM) ohjeita. Ajokorttilakia (5) on tarkennettu STM:n ajoterveysvaatimuksia käsittelevässä asetuksessa (6) ja vuoden 2013 kesäkuussa STM julkaisi päivitetyt Ajoterveysohjeet lääkärille (7). CCS:n ohjeet vuodelta 2003 ovat hyvin kattavat ja perusteelliset (1). European Heart Rhythm Association (EHRA) on julkaissut suositukset rytmihäiriötahdistinpotilaan hoidosta (8) (Taulukko 2 ja 3). Kardiologia-oppikirjassa Matti Halinen ja Hannu Parikka käsitelevät hyvin yksityiskohtaisesti eri rytmihäiriöiden vaikutuksia ajokelpoisuuteen (2). Ajokelpoisuuden arvioinnissa ei saa käyttää ainoastaan rytmihäiriöanamneesia, vaan on otettava huomioon TAULUKKO 2. Rytmihäiriöiden vaikutus ajokelpoisuuteen. Synkopee Yksittäinen tyypillinen vasovagaalinen kollapsi (pyörtyminen), mikäli se ei tullut istuvassa asennossa ja ilman ennakko-oireita Elintoimintoihin liittyvät heijasteet (esim. nieleminen, yskiminen, virtsaaminen), joita pystyy ennakoimaan Ei rajoituksia ajo-oikeuteen, kunnes syy on selvitetty ja oireet ovat hallinnassa Ajotauko 1 vko 12 kk sisällä uusinut vasovagaalinen kollapsi Ajotauko 1 vko Ajotauko 12 kk Etiologialtaan epäselvä synkopee Etiologialtaan epäselvä synkopee ja uusi kohtaus 12 kk sisällä Ajotauko 3 kk ja tutkimuksissa ei ajokykyä haittaavaa syytä (7) Ajotauko 3 kk, jota tarvittaessa jatketaan STM:n ohjeissa ei ole tarkennettu ryhmä 2 ajotaukoa. Ajotauko 12 kk Ajotauko 12 kk Sydänääni 2014 n 25:2A Teemanumero 77
5 Sinussolmukkeen toiminnan häiriö Sinussolmukkeen toimintahäiriö TAULUKKO 2. Rytmihäiriöiden vaikutus ajokelpoisuuteen. Eteis-kammiojohtumisen ja kammioiden sisäiset johtumishäiriöt Jos oireeton, ei rajoituksia ajo-oikeuteen. R2 ei ajo-oikeutta, mikäli yli 3 s asystoleita. Oireisilla ajokielto, kunnes riittävä hoito. Ensimmäisen asteen AV-katkos, RBBB, LAHB tai LPHB Bifaskikulaarinen katkos, ensimmäisen asteen eteis-kammiokatkos + bifaskikulaarinen katkos Mobitz I tai LBBB Mobitz II, vaihteleva LBBB ja RBBB, hankinnainen III asteen AV-katkos Synnynnäinen III asteen AV-katkos Supraventrikulaariset takyarytmiat Ei rajoituksia ajo-oikeuteen, jos siihen ei liity aivoverenkierron häiriötä Ei rajoituksia ajo-oikeuteen, jos siihen ei liity aivoverenkierron häiriötä Ei rajoituksia ajo-oikeuteen Ilman riittävää hoitoa ajokielto Ei rajoituksia ajo-oikeuteen, jos siihen ei liity aivoverenkierron häiriötä ja vuosittaisessa 24 t Holter-seurannassa ei todeta vaikeampaa AV-johtumishäiriöitä Ei rajoituksia ajo-oikeuteen, jos siihen ei liity aivoverenkierron häiriötä, QRS 110 ms ja vuosittaisessa 24 t Holterseurannassa ei ole 3 s taukoja Kohtauksittainen SVT, eteisvärinä tai eteislepatus Pitkäkestoinen tai pysyvä eteisvärinä ja lepatus Rytmihäiriön aiheuttama aivoverenkierron häiriö edellyttää ajotaukoa, kunnes riittävä hoitovaste, muilla ei rajoituksia ajo-oikeuteen Ei rajoituksia ajo-oikeuteen, jos siihen ei liity aivoverenkierron häiriötä. Riskipisteytyksen perusteella antikoagulanttihoito SVT:n onnistuneen ablaatiohoidon jälkeen ajotauko R1 48 tuntia ja R2 1 viikko. Ajotauko 3 kk seuraavissa tilanteissa: SVT:n hoitona lääkehoito, eteisvärinän ja eteislepatuksen hoitona lääkehoito, eteisvärinän hoitona eteis-kammiosolmukkeen ablaatio ja tahdistin tai onnistunut eteisvärinän tai eteislepatuksen ablaatiohoito. Kammioperäiset takyarytmiat VF ja hemodynaamisesti epästabiili VT Ajotauko 6 kk Pysyvä ajokielto Ohimenevän syyn* aiheuttama VF tai VT Pitkäkestoinen VT, jos siihen ei liity aivoverenkierron häiriötä ja LVEF <40 % Pitkäkestoinen VT, jos siihen ei liity aivoverenkierron häiriötä ja LVEF >40 % ** Itsestään päättyvä VT (NSVT), jos siihen ei liity aivoverenkierron häiriötä ja LVEF >40 %*** Ajotauko kunnes syy on hoidettu ja potilas on toipunut Ajotauko 3 kk, seurannan aikana oireeton Ajotauko 4 viikkoa ja riittävä hoitovaste Ei rajoituksia ajo-oikeuteen Pysyvä ajokielto Ajotauko 3 kk ja riittävä hoitovaste * = esimerkiksi 24 t sydäninfarktista, koronaariangiografian aikainen VF, sähköiskun tai lääkeintoksikaation aiheuttama VF. ** = ajotauko on ohjeistettu asianmukaisen lääkehoitoon liittyen. Mikäli rytmihäiriön substraatti on hoidettu onnistuneesti ablaatiohoidolla, ajotauko on 1 viikko. *** = jos LVEF <40 %, ei R2 ajo-oikeutta. 78 Sydänääni 2014 n 25:2A Teemanumero
6 TAULUKKO 2. Rytmihäiriöiden vaikutus ajokelpoisuuteen. Tahdistinhoito Pysyvän tahdistinjärjestelmän asennus Ajotauko 1 vko jos asennuksen jälkeen ei aivoverenkierron häiriötä eikä tahdistimen toimintahäiriöitä Ajotauko 1 vko jos asennuksen jälkeen ei aivoverenkierron häiriötä (CCS:n ohje 4 vkoa) eikä tahdistimen toimintahäiriöitä Muut Brugadan oireyhtymä, pitkä QT-aika oireyhtymä, ARVC Ajotauko 6 kk jos kohtaus aiheuttanut aivoverenkierron häiriön. Jos oireeton, niin kardiologin tutkimusten ja hoidon jälkeen arvio ajo- Pysyvä ajokielto kyvystä CCS:n (1), Kardiologian oppikirjan (2) ja Ajoterveysohjeet lääkärille (7) mukaan. TAULUKKO 3. Ajokorttiluvan terveysvaatimukset ICD:n asennuksen ja hoidon mukaan (8) ICD:n asennus kammioarytmian (VT/VF) jälkeen (sekundaaripreventio) Ajotauko 3 kk Pysyvä ajokielto Profylaktinen ICD (primaaripreventio) Ajotauko 4 vko:a Pysyvä ajokielto ICD-järjestelmän korjaus ICD-terapian jälkeen Johdon korjauksen jälkeen ajotauko 4 vko:a Generaattorin vaihdon jälkeen ajotauko 1 vko Tarpeellisen hoidon jälkeen ajotauko 3 kk Sopimattoman hoidon jälkeen saa ajaa, kun syy on hoidettu Potilas kieltäytyy profylaktisesta ICD:sta Ei rajoituksia Pysyvä ajokielto Potilas kieltäytyy sekundaaripreventio ICD:sta Ajotauko 7 kk Pysyvä ajokielto Ryhmään 1 kuuluvat ajokorttiluokat A, B, B+E ja A1 ja B1. Ryhmään 2 kuuluvat ajokorttiluokat C, C+E, D, D+E, C1, C1+E1, D1, D1+E ja henkilöauton ammattimaiset kuljettajat (esim. taksin kuljettajat). * = kirjallisuusviite 4. Sydänääni 2014 n 25:2A Teemanumero 79
7 myös perussairauden, esimerkiksi synnynnäisen sydänvian tai muun sairauden aiheuttama riski. Tajunnan häiriöt 1. Heijasteperäinen synkopee Tavallisin autolla ajamisen aikainen synkopeen syy on heijasteperäinen synkopee (30 37 %:lla). Valtaosalla taustalla on vasovagaalinen kollapsi (n. 30 %:lla). Tämä on hieman yllättävää, koska yleinen näkemys on, että vasovagaalinen kollapsi on autolla ajaessa harvinaista. Heijasteperäisen synkopeen hoito on yleensä ennakointi sekä riittävän verenpainetason turvaaminen eikä CCS:n ohjeiden mukaan yksittäisen kohtauksen jälkeen tarvita pidempikestoista ajotaukoa (Taulukko 2). STM:n ohjeilla ajotauko keskeytetään, kun synkopeen syy on selvillä ja oireet on saatu hallintaan (7). Jos synkopeen syy on epäselvä, tarvitaan erikoislääkärin (kardiologi/ sisätautilääkäri) tutkimuksia ja ajotaukoa jatketaan (7). Henkilön ajo-oikeus palautetaan oireettoman kolmen kuukauden jälkeen, mikäli tutkimuksissa ei löydy ajokykyä estäviä sairauksia, tai löydetään synkopeen aiheuttanut sairaus ja aloitetaan asianmukainen hoito. 2. Rytmihäiriöt Toiseksi tavallisin synkopeen syy on arytmiat. Näistä bradyarytmioita on 7 10 %:lla, supraventrikulaarista takykardioita 2 15 %:lla (jopa 25 %) ja kammiotakykardiakohtauksia 5 17 %:lla. Katsausartikkelissa, jossa 256 SVT-potilasta odotti RF-ablaatiota, 12 %:lla oli presynkopee- tai synkopee-oireita autolla ajon aikana (4). Siten SVT-potilaat, joilla on rytmihäiriön aikana syncope/presyncope-oireita, on syytä ohjata ensisijaisesti ablaatiohoitoon. Jos hoidoksi valitaan lääkehoito, heitä on seurattava riittävän pitkään lääkehoidon tehon arvioimiseksi (Taulukko 2). Tajuttomuuskohtauksen syy jää kattavienkin tutkimuksien jälkeen epäselväksi %:lla. Sydänperäiseen etiologiaan viittaavat alentunut vasemman kammion ejektiofraktio (LVEF), perinnölliset ionikanavaviat ja kardiomyopatiat. Henkilön pysyvää ajokieltoa on syytä harkita, mikäli diagnoosi jää epäselväksi ja kohtauksia on ajaessa tai potilaalla ei ole kohtauksen ennakko-oireita. Ennen pysyvän ajokiellon asettamista suositellaan riittävän pitkää seuranta-aikaa, jonka tarkoituksena on arvioida kohtauksen uusiutumisriski sekä seuranta-aikana ilmenevät uudet sairaudet (Taulukko 2). 3. Tahdistin- ja rytmihäiriötahdistinhoito Ajoterveysvaatimukset täyttyvät, kun tahdistimen asennuksella hoidetaan synkopeen aiheuttanut rytmi- tai johtumishäiriö ja henkilö on oireeton. Asennuksen jälkeisellä ajotauolla varmistetaan tahdistinjärjestelmän toimintavarmuus. Jos tahdistimesta huolimatta potilaalla on merkittäviä oireita, jatketaan ajotaukoa. Potilaalle, jolla on rytmihäiriötahdistin, on kerrottava sen vaikutukset ajokelpoisuuteen. Mikäli potilas kieltäytyy rytmihäiriötahdistimesta, on arvioitava ajooikeus Taulukon 3 perusteella (8). Aikaisempien tutkimustuloksien perusteella noin %:a sekundaaripreventio potilaista kokee ICDiskun yhteydessä tajunnantason häiriön (8). Mikäli isku saadaan ajamisen aikana, sen on todettu johtavan liikenneonnettomuuteen 2 11 %:lla. Uusimmat tutkimukset (esimerkiksi MADIT-RIT) osoittavat, että nykyaikaisilla ICD ohjelmointiasetuksilla ei voida vähentää synkopeekohtauksia, mutta kohtauksien esiintyvyys on huomattavasti pienempi kuin aikaisemmissa tutkimuksissa (9). Toisaalta mikäli potilas on saanut sopimattoman terapian ja iskun aiheuttanut syy on korjattu, ajokieltoa ei tarvita. Uuden ajoterveyttä säätelevän lain mukaan erikoislääkärin on arvioitava tahdistinpotilaan ajokyky. Ajokorttiasiat on syytä ottaa puheeksi kaikilla tahdistinpotilailla. Tahdistin ei ole este ajoluvan saamiselle. Mikäli ajokortin uusiminen on edessä, lisätään sairaskertomustekstiin arvio tahdistimen vaikutuksesta ajokykyyn. Samalla tahdistinpotilaan tarkastuksen yhteydessä tehdään myös lain vaatima tahdistinpotilaan ajoterveysvaatimusten seuranta. Yhteenveto Rytmihäiriöiden vaikutus ajokykyyn on merkittävä, koska äkillisesti alkanut ja tajunnantasoon vaikuttava rytmihäiriö vaarantaa sekä oman, että muiden liikenneturvallisuutta. Erityisesti ryhmään 2 kuuluvien ajoneuvojen kuljettamiseen liittyvät riskit edellyttävät ajoterveysvaatimuksien täyttymistä ja tarvittaessa asianmukaista seurantaa. Ajoterveysvaatimukset eivät täyty, jos vakavaa, toistuvaa rytmihäiriötä ei saada lääkehoidolla tai invasiivisilla toimenpiteillä hallintaan. Tilapäisestä ajokyvyn menetyksestä ei tarvitse tehdä ilmoitusta poliisille, mutta lääkärin on tällöin kerrottava potilaalle määräaikaisesta ajotauosta ja päätöksestä on tehtävä myös merkinnät potilasasiakirjoihin. Ajoterveysvaatimuksien täyttyminen arvioidaan uudestaan tutkimuksien ja/tai seurannan jälkeen. Pääsääntöisesti yli kaksi vuotta kestävää ajoterveyden menetystä voidaan pitää pysyväisluonteisena (6). Pysyvästä ajokyvyn menetyksestä on lääkärillä ilmoitusvelvollisuus. 80 Sydänääni 2014 n 25:2A Teemanumero
8 Kirjallisuus 1. Simpson C., Ross D. ym. CCS Consensus conference 2003: Assessment of the cardiac patient for fitness to drive and fly Executive summary. Can J Cardiol 2004: Matti Halinen ja Hannu Parikka. Liikenne ja sydän. Kirjassa: Heikkilä J., Kupari M., Airaksinen J ym (toim). Kardiologia 2. painos, Oy Duodecim, Helsinki, 2008, s Sorajja D, Shen W-K. Driving guidelines and restrictions in patients with a history of cardiac arrhythmias, syncope, or implantable devices. Curr Treat Options Cardiovasc Med 2010;12: Banning AS, Ng GA. Driving and arrhythmia: a review of scientific basis for international guidelines. Eur Heart J 2013;34: Ajokorttilaki (386/2011), 17 ja 18 momentit, 6. Sosiaali- ja terveysministeriön asetus ajoterveydestä, , 7. Ajoterveysohjeet lääkäreille, , 8. Vijgen J, Botto G, Camm J ym. Consensus statement of the European Heart Rhythm Association: updated recommendations for driving by patients with implantable cardioverter defibrillators. Europace 2009;11: Moss AJ, Schuger C, Beck CA ym. Reduction in inappropriate therapy and mortality through ICD programming. N Engl J Med 2012;367: LENTÄMINEN Johdanto Lennon aikana ilmaantuva lentäjän sairauskohtaus, esimerkiksi rytmihäiriö, on aina lentoturvallisuutta vaarantava tilanne. Onneksi sairauskohtauksen aiheuttama lento-onnettomuus on hyvin harvinainen. USA:ssa vuosien aikana kaupallisessa lentoliikenteessä raportoitiin 5 äkkikuolemaa lennon aikana. Kaikki olivat sydänperäisiä. Yksikään näistä ei johtanut lento-onnettomuuteen, koska toinen ohjaaja kykeni jatkamaan lentoa turvallisesti (1). Kansainvälisen siviililentotoimintaa valvovan organisaation, ICAOn mukaan ohjaamomiehistöllä tilastoidaan lennon aikana 2 4 sydänperäistä äkkikuolemaa vuodessa (1). Lievemmät sairaskohtaukset ovat varsin yleisiä. Lennon aikana tapahtuu toimintakyvyn menetys kertaa 10 6 lentotuntia kohti (2). Kahdessa haastattelututkimuksessa n. 30 % lentäjistä ilmoitti joskus uransa aikana saaneensa lennon aikana sairaskohtauksen, joka vaikutti heidän kykyynsä ohjata lentokonetta (3, 4). Näistä ainoastaan 4 %:ssa arvioitiin sairaskohtauksen uhanneen lentoturvallisuutta. Yleisin sairaskohtaus oli gastroenteriitti (75 %). Muita olivat korvakipu (8 %), päänsärky (6 %) ja huimaus (4 %). Yhtään sydänperäistä kohtausta ei raportoitu. Kaupallisessa lentoliikenteessä on vaatimuksena, että kuolemaan johtavia lento-onnettomuuksia saa olla enintään yksi 10 7 lentotuntia kohti (1). Näistä enintään 10 % saa olla human failuren aiheuttamia ja näissä puolestaan 10 %:ssa syynä saa olla sairauskohtauksen aiheuttama toimintakyvyn menetys (yksi 10 9 lentotuntia kohti). Mm. tämän vuoksi kaupallisessa ilmailussa lentotoiminta tapahtuu kahden ohjaajan miehistöllä, jolloin sairaustapauksissa lentokoneen ohjaaminen voidaan luovuttaa toiselle ohjaajalle. Lisäksi lentäjille tehdään säännölliset terveystarkastukset, joiden yhteydessä varmistetaan lentäjien lääketieteellinen kelpoisuus toimia ilma-aluksen ohjaajana. Em. vaatimus edellyttää, että lentäjällä saa olla enintään 1 % vuotuinen riski kokea sairaskohtaus, joka johtaa kyvyttömyyteen ohjata lentokonetta. Yksityislentotoiminnassa (yhden ohjaajan miehistö) vastaava 1 % sairastumisriski vastaa riskitasoa 1 onnettomuus 10 6 lentotuntia (1 miljoonaa lentotuntia) kohti. Toimivaltaiset viranomaiset Ilmailulupakirjan haltijalla tulee olla ilmailulupakirja ja sen lisäksi voimassa oleva lääketieteellinen kelpoisuustodistus. Euroopan unionin alueella tapahtuvassa ilmailutoiminnassa lääketieteelliset kelpoisuusvaatimukset määritellään Euroopan lentoturvallisuusvirasto (EASA) Part Med -asetuksessa (5). Suomessa niiden toteuttamista valvoo Liikenteen turvallisuusyksikkö Trafi. Lääketieteellisen kelpoisuuden myöntää valtuutettu ilmailulääkäri (AME) tai ilmailulääketieteen keskus (AeMC). AME:lla tulee ilmailulääkärikoulutuksen lisäksi olla jonkin alan erikoislääkäritutkinto. Tapauk- Sydänääni 2014 n 25:2A Teemanumero 81
9 set, joissa AME tai AeMC eivät kykene ottamaan kantaa lentäjän kelpoisuudesta toimia ilma-aluksen ohjaajana, sekä tietyissä lääketieteellisissä erityistapauksissa päätöksen lentokelpoisuustodistuksen myöntämisestä tekee Trafin ilmailulääketieteen jaos (AMS). Lentäjillä on 3 lääketieteellistä kelpoisuusluokkaa, jotka määräytyvät lentäjän lentolupakirjan perusteella: EASA luokka 1: liikennelentäjät, ansiolentäjät (ammattilentäjät) EASA luokka 2: yksityislentäjät, purjelentäjät, kuumailmapallolentäjät (harrastuslentäjät) EASA luokka 4: kevytilma-aluslentäjät Lentäjien lisäksi lennonjohtajilla (EASA luokka 3, Eurocontrol) ja matkustamohenkilökunnalla (cabin crew) on omat kelpoisuusluokkansa. Lentäjien lääketieteellistä kelpoisuutta koskevat yleiset vaatimukset EASA Part Med mukaan lääketieteellisen kelpoisuustodistuksen myöntämisen edellytyksenä on, että hakijalla ei saa olla sellaista sydämen tai verisuoniston häiriötä, joka todennäköisesti haittaa lupakirjan mukaisten oikeuksien käyttämistä turvallisesti. Mikäli lentäjällä on jokin sairaus tai sen riskitekijä, AMS, AeMC ja AMEt käyttävät päätöksen tukena ko. sairauden hoitoon perehtyneen lääkärin arviota siitä onko hakijan sairaus sellainen, että se ei muodosta estettä lentoturvallisuudelle tai että sairauden kohtausriski on < 1 % vuodessa (5, 6). Jos hakija ei täytä kaikkia kyseisen luokan lääketieteellisen kelpoisuustodistuksen vaatimuksia, mutta hänen sairautensa ei katsota vaarantavan lentoturvallisuutta, arvioidaan voiko hakija suorittaa tehtävänsä turvallisesti noudattaen yhtä tai useampaa lääketieteelliseen kelpoisuustodistukseen merkittyä rajoitusta. Tällaisia rajoituksia ovat mm. rajoitus toimintaan usean ohjaajan miehistössä (OML), rajoitus toimintaan varmistusohjaajan kanssa (OSL) ja matkustajien kuljettamisen kieltävä rajoitus (OPL). Lentäjien lääketieteellistä kelpoisuutta koskevat vaatimukset rytmi- ja johtumishäiriöt Rytmi- ja johtumishäiriöiden osalta kelpoisuustodistuksen myöntämisen edellytyksenä on, että rytmi- tai johtumishäiriö ei haittaa lentäjän kykyä ohjata konetta turvallisesti. Arvio siitä täyttääkö hakija lääketieteellisten kelpoisuustodistusten vaatimukset arvioidaan luokissa 1 ja 2 soveltaen em. 1 % riskisääntöä. EASA 4 luokassa ei erikseen mainita 1 % riskisääntöä. Kaikki merkittävät rytmi- ja johtumishäiriöt edellyttävät sydäntautien erikoislääkärin arviointia. Lisäksi tarvittaessa käytetään em. rajoituksia, lyhennetään määräaikaistarkastusten väliä tai tehdään erikoistutkimuksia: Luokassa 1 jos hakijalla on merkittäviä rytmi- tai johtumishäiriöitä, päätöksen lääketieteellisen kelpoisuustodistuksen myöntämisestä tekee ilmailuviranomainen (AMS) ja luokissa 2 ja 4 AME tai AeMC. Tarkastukseen tulee liittää seuraavat tutkimukset: I Brucen protokollan tai vastaavan menetelmän mukainen rasitus-ekg. Kokeessa on saavutettava Brucen protokollan taso 4 eikä siinä saa ilmetä merkittävää rytmin tai johtumisen poikkeavuutta tai merkkejä sydänlihaksen hapenpuutteesta. II EKG:n pitkäaikaisrekisteröinti (24 tuntia), jossa ei saa ilmetä merkittäviä rytmi- tai johtumishäiriöitä. III Sydämen ultraäänitutkimus, jossa ei saa ilmetä merkittävää sydämen yksittäisen kammion suurentumista eikä merkittävää rakenteellista tai toiminnallista poikkeavuutta, ja vasemman kammion ejektiofraktion on oltava vähintään 50 %. Lisäksi tarkastukseen voivat kuulua seuraavat kokeet (voidaan korvata muilla vastaavilla kokeilla): IV elektrofysiologinen tutkimus V sydänlihaksen perfuusion gammakuvaus VI sydämen magneettikuvaus (MRI) VII sepelvaltimoiden varjoainekuvaus. 1. Hakijoiden, joilla on jokin seuraavista häiriöistä I epätäydellinen haarakatkos II täydellinen oikean puolen haarakatkos III pysyvä vasenvoittoinen sähköinen akseli IV oireeton sinusbradykardia V oireeton sinustakykardia VI oireettomat yhdentyyppiset yksittäiset supraventrikulaariset tai ventrikulaariset ektooppiset lyönnit VII ensimmäisen asteen eteis-kammiokatkos VIII Mobitz 1 -tyypin eteis-kammiokatkos voidaan katsoa täyttävän lääketieteellistä kelpoisuutta koskevat vaatimukset, mikäli heillä ei ole muita poikkeavuuksia ja kardiologisen arvioinnin tulos on hyväksyttävä. 2. Sinussolmukkeen häiriö Hakija, jolla havaitaan lepo-ekg:n aikana enintään 2,5 sekuntia kestäviä oireettomia sinuskatkoksia, voidaan 82 Sydänääni 2014 n 25:2A Teemanumero
10 hyväksyä, jos rasitus-ekg:n, ultraäänitutkimuksen ja EKG:n pitkäaikaisrekisteröinnin tulokset ovat tyydyttäviä. Oireita aiheuttava sinussolmukkeen sairaus on hylkäämisperuste. 3. Mobitz 2 -tyypin eteiskammiokatkos Mobitz 2 -tyypin eteiskammiokatkos tarkoittaa yleensä distaalisen johtumiskudoksen häiriötä ja on hylkäämisperusta. Katso myös kohta 12 (tahdistin). 4. Täydellinen oikean kammion haarakatkos Mikäli hakijalla on täydellinen oikean kammion haarakatkos, hänelle on tehtävä kardiologinen tutkimus. I Lupakirjaviranomainen voi harkita kelpoisuustodistuksen myöntämistä, jos hakija on alle 40-vuotias. Yli 40-vuotiaan hakijan on osoitettava, että tila on ollut vakaa 12 kuukautta. II Kelpoisuustodistuksen voimassaolon jatkamista voidaan harkita, jos hakija on alle 40-vuotias. Jos hakija on yli 40-vuotias, kelpoisuus on rajoitettava toimintaan usean ohjaajan miehistössä 12 kuukauden ajaksi. 5. Täydellinen vasemman kammion haarakatkos Lupakirjaviranomainen voi harkita hakijan hyväksymistä seuraavin edellytyksin: I Ensimmäisen kelpoisuustodistuksen hakijan on osoitettava, että tila on ollut vakaa kolmen vuoden ajan. II Kelpoisuustodistuksen voimassaolon jatkamista ilman rajoitusta toimintaan usean ohjaajan miehistössä voidaan harkita, kun rajoitus on ollut käytössä kolmen vuoden ajan. III Sepelvaltimoiden tutkimus on tarpeen, jos hakija on yli 40-vuotias. 6. Eteis- ja kammioperäiset lisälyönnit Hakijalle, jolla esiintyy usein tai yhdistelmämuotoisina supraventrikulaarisia tai ventrikulaarisia lyöntejä, on tehtävä perusteellinen kardiologinen arviointi. 7. Leveä- ja/tai kapeakompleksinen tiheälyöntisyys Hakija, jolla on merkittäviä ajoittaisia tai jatkuvia supraventrikulaarisia rytmihäiriöitä, on arvioitava kelpaamattomaksi. Kammioperäisiin rytmihäiriöihin EASA Part Med ei ota kantaa, mutta mielestäni ne tulee arvioida saman periaatteen mukaisesti. Lisäksi tulee huomioida mahdollinen taustalla oleva sydänsairaus. 8. Kammioiden ennenaikainen aktivaatio (WPW) Hakija, jolla on kammioiden ennenaikainen aktivaatio ja merkittäviä ajoittaisia tai jatkuvia supraventrikulaarisia rytmihäiriöitä, on arvioitava kelpaamattomaksi. Lupakirjaviranomainen voi harkita hakijan hyväksymistä seuraavin edellytyksin: I Oireeton hakija, jolla on kammioiden ennenaikainen aktivaatio, voidaan hyväksyä ensimmäisen kelpoisuustodistuksen myöntämistä varten, jos elektrofysiologisessa tutkimuksessa ei käynnisty kiertoaktivaatioon perustuvaa tiheälyöntisyyttä ja jos oikoradan refraktaariaika on > 300 ms. II Kelpoisuustodistuksen voimassaolon jatkamista varten oireeton hakija, jolla on kammion ennenaikainen aktivaatio, voidaan hyväksyä siten, että kelpoisuus rajoitetaan toimintaan usean ohjaajan miehistössä. III Katso myös kohta Eteisvärinä tai -lepatus I Ensimmäisen kelpoisuustodistuksen hakija voidaan hyväksyä, jos rytmihäiriöitä on esiintynyt vain kerran ja eteisvärinän uusiutumista pidetään epätodennäköisenä. II Kelpoisuustodistuksen voimassaoloa voidaan jatkaa, jos kardiologisen tutkimuksen tulos on tyydyttävä. Eteisvärinän käynnistyminen ei saa aiheuttaa suorituskyvyn laskua. III Pysyvä eteisvärinä voidaan hyväksyä, jos tutkittava on oireeton, syke levossa on < 90 bpm, rasituksessa < 220 bpm, pisimmät RR-intervallit < 3.5 sek 10. Pidentynyt QT-aika EKG:ssä havaittu pidentynyt QT-aika, johon liittyy oireita, on hylkäämisperuste. Oireeton hakija voidaan hyväksyä kardiologisen tutkimuksen jälkeen, mutta kelpoisuus voi olla tarpeen rajoittaa toimintaan usean ohjaajan miehistössä. 11. Ablaatio Jos hakijalle on tehty onnistunut katetriablaatio, lupakirjaviranomainen voi harkita hakijan hyväksymistä, mutta hänen kelpoisuutensa on rajoitettava toimintaan usean ohjaajan miehistössä vähintään 12 kuukauden ajaksi, ellei aikaisintaan kahden kuukauden kuluttua ablaatiosta suoritettu elektrofysiologinen tutkimus osoita, että toimenpiteellä on saavutettu tyydyttävä tulos. Ellei toimenpiteen pitkän aikavälin onnistumista voida varmistaa invasiivisilla tai noninvasiivisilla kokeilla, rajoitus- tai seurantajakson pidentäminen saattaa olla tarpeen. Sydänääni 2014 n 25:2A Teemanumero 83
11 12. Tahdistin Hakija, jolle on asennettu sydämensisäinen tahdistin, on arvioitava kelpaamattomaksi. Lupakirjaviranomainen voi kuitenkin harkita kelpoisuustodistuksen voimassaolon jatkamista aikaisintaan kolmen kuukauden kuluttua tahdistimen asennuksesta edellyttäen, että: I hakijalla ei ole muuta hylkäämiseen johtavaa tilaa II tahdistimessa on bipolaarinen tahdistinelektrodi ja tahdistin on ohjelmoitu bipolaariseen tunnistukseen III hakija ei ole tahdistimesta riippuvainen IV tilaa seurataan säännöllisesti, mukaan lukien tahdistimen tarkistus V todistukseen lisätään rajoitus toimintaan usean ohjaajan miehistössä 13. Hakijat, joilla on jokin seuraavista sairauksista tai tiloista, on arvioitava terveydentilansa vuoksi kelpaamattomiksi: I oireileva sinussolmukkeen sairaus II täydellinen eteis-kammiokatkos III oireileva pidentynyt QT-aika IV rytmihäiriötahdistin Lisäksi mikäli lääketieteellisen kelpoisuustodistuksen haltijan terveydentila muuttuu sairauden tai siihen käytettävän lääkityksen johdosta niin, että se voi vaikuttaa hänen kykyynsä toimia ohjaamomiehistön jäsenenä, tämän tulee ilmoittaa välittömästi tästä AeMC:lle tai AME:lle. Yhteenveto Lennon aikana ilmaantuva sairaskohtaus on aina vakava, lentoturvallisuutta vaarantava tekijä. Ilma-aluksen ohjaajalla on oltava lääketieteellinen kelpoisuustodistus. Lääketieteellisen kelpoisuustodistuksen myöntämisen edellytyksenä on, että hakijalla ei saa olla sairautta, jonka riski aiheuttaa toimintakyvyn menetyksen lennon aikana on > 1 % vuodessa. Tämän varmistamiseksi lääketieteellinen kelpoisuus arvioidaan ilmailulupakirjaa ensimmäisen kerran haettaessa (alkutarkastus) sekä sen jälkeen määräajoin (määräaikaistarkastukset). Kaikki merkittävät rytmihäiriöt edellyttävät rytmikardiologiaan perehtyneen erikoislääkärin arviointia. Kirjallisuus 1. Manual of Civil Aviation Medicine. 3 rd edition. International Civil Aviation Organization Huster KM, Muller A, Prohn MJ ym. Medical risks in older pilots: a systematic review on incapacitation and age. Int Arch Occup Environ Health [Epub ahead of print]. 3. Buley LE. Incidence, causes and results of airline pilot incapacitation while on duty. Aerosp Med 1969;40: James M, Green R. Airline pilot incapacitation survey. Aviat Space Environ Med 1991;62: Euroopan yhteisön (EU) komission asetus n:o 1178/2011, EASA Part MED. 6. Joint Aviation Authorities Manual of Civil Aviation Medicine. The concept of aeromedical fitness. Joint aviation requirements flight crew licensing (medical), Amendment 5. Hoofddorp, The Netherlands: JAA; December n Riho Luite LL, kardiologian erikoislääkäri KYS-Sydänkeskus Juha Hartikainen Professori, Itä-Suomen yliopisto KYS-Sydänkeskus 84 Sydänääni 2014 n 25:2A Teemanumero